Yhteisöjen tuomioistuimen määräys (neljäs jaosto) 24.11.2009 – Landtag Schleswig-Holstein vastaan komissio
(asia C‑281/08 P)
Muutoksenhaku – Kumoamiskanne – Oikeus tutustua asiakirjoihin – Alueellisen parlamentin oikeudenkäyntikelpoisuus
1.                     Muutoksenhaku – Valitusperusteet – Kontradiktorisen periaatteen loukkaaminen – Määräys, jolla oikeudenkäyntiväite ratkaistaan
ilman kuulemista – Vastaaja, joka on esittänyt huomautuksia mainitusta väitteestä – Selvästi perusteeton valitusperuste (Ensimmäisen
oikeusasteen tuomioistuimen työjärjestyksen 114 artiklan 1 kohta) (ks. 15–19 kohta)
2.                     Muutoksenhaku – Valitusperusteet – Oikeudellinen virhe – Määräys, jolla otetaan kantaa kantajan oikeudenkäyntikelpoisuuteen
kantajan kansallisen oikeuden valossa – Tarpeellinen selvittäminen silloin, kun on kyse valtiotasoa alempien alueellisten
yksiköiden nostamasta kanteesta – Selvästi perusteeton valitusperuste (EY 230 artikla) (ks. 22–26 kohta)
Aihe
Valitus ensimmäisen oikeusasteen tuomioistuimen (toinen jaosto) asiassa T‑236/06, Landtag Schleswig-Holstein vastaan komissio,
3.4.2008 antamasta määräyksestä, jolla ensimmäisen oikeusasteen tuomioistuin jätti tutkimatta kanteen, jossa sitä vaadittiin
kumoamaan 10.3 ja 23.6.2006 tehdyt komission päätökset, joilla valittajalta evätään mahdollisuus tutustua 22.3.2005 päivättyyn
asiakirjaan SEK (2005) 420, joka sisältää oikeudellisen analyysin neuvostossa käsiteltävänä olevasta ehdotuksesta puitepäätökseksi
yleisesti saatavilla olevien sähköisen viestinnän palvelujen tarjoamiseen liittyvien ja sen yhteydessä käsiteltyjen ja tallennettujen
tietojen tai julkisissa viestintäverkoissa siirrettävien tietojen säilyttämisestä rikosten ja rikollisten tekojen, terrorismi
mukaan lukien, torjumiseksi, tutkimiseksi ja selvittämiseksi ja niistä syytteeseen asettamiseksi – Alueellisen parlamentin
oikeudenkäyntikelpoisuus – Oikeus tulla kuulluksi – EY 230 artiklan neljänteen kohtaan sisältyvä ”oikeushenkilön” käsite
Ratkaisu
1)
Valitus hylätään.
2)
Landtag Schleswig-Holstein velvoitetaan korvaamaan oikeudenkäyntikulut.